Aderes første internasjonale mesterskap var VM 1993 hvor hun ble utslått i kvalifiseringen på 10 000 meter. Hennes første mesterskapsfinale endte med 18.-plass på 10 000 meter under OL 1996 i Atlanta. Atskillig bedre gikk det i VM 1997 da hun fikk fjerdeplass med tiden 31.48,95. Gjennombruddet kom under VM 2001 i Edmonton med sølvmedalje på 10 000 meter bak Derartu Tulu. I 2002 ble det gull på 5 000 meter i afrikamesterskapet, samt gull i halvmaraton.